Document ID: /roh_data/filtered/fineweb-2-filterrobots_roh.jsonl.gz/40718

La finanziaziun dallas ovras socialas a liunga vesta ei ina gronda sfida per la Svizra. La populaziun vegn adina pli veglia. Quei metta sill’emprova la relaziun denter las generaziuns ch’ein el process da lavur e la generaziun dils pensiunai.
Gia oz sbursescha la AVS varga ina milliarda francs dapli per rentas che quei ch’ella incassescha premias. Refuormas ein perquei indispensablas. Denton han differentas emprovas da reformar la AVS fatg naufragi ils davos onns. Ei tucca pia d’anflar soluziuns che han aspects da vegnir sustenidas d’ina maioritad dalla populaziun. La proxima votaziun davart la refuorma dalla AVS per unificar la vegliadetgna da pensiun per um e dunna e las cumpensaziuns previdas per in temps intermediar ein ina part da quella soluziun. Per puder garantir la stabilitad finanziala dalla AVS a vesta mesauna ei la finanziaziun supplementara privata sur la taglia da plivaleta inevitabla.
Ei sto vegnir garantiu che la generaziun giuvna vegni buca engreviada a moda stavagada. Stimulaziuns fallidas sco contribuziuns pli aultas da luvrers ed emploiai pli vegls alla Cassa da pensiun ston vegnir eliminadas ton sco pusseivel. Ina refuorma dallas cassas da pensiun cun sbassar il pei da transiziun e mesiras adequatas da cumpensaziun ein decisivas. In ulteriur retardament savein nus buca selubir pli. La refuorma dalla Cassa da pensiun sto vegnir purificada e messa en votaziun ton pli spert. Stimuls e mesiras per la reintegraziun da tals che retrain rentas d’invaliditad el process da lavur ein da rinforzar. Medemamein sto vegnir procurau che puspei dameins persunas daventien dependentas da prestaziuns socialas supplementaras. En quei connex ein denter auter cuosts da sanadad pli bass e meglieras purschidas da reintegraziun facturs impurtonts.
21.3426 – Motion; Betreibung von OKP-Forderungen auf Pfändung anstatt auf Konkurshttps://www.parlament.ch/de/ratsbetrieb/suche-curia-vista/geschaeft?AffairId=20213426
16.5320 – Fragestunde; Wann kommt der Bericht zur Weiterbildung älterer Arbeitnehmerinnen und -nehmer?https://www.parlament.ch/de/ratsbetrieb/suche-curia-vista/geschaeft?AffairId=20165320
13.3637 – Motion; Raumplanungsgesetz. Förderung des gemeinnützigen Wohnungsbaus durch Ergänzung des Zweckartikelshttp://www.parlament.ch/d/suche/seiten/geschaefte.aspx?gesch_id=20133637
13.3639 – Postulat; Weiterbildung von älteren Arbeitnehmerinnen und Arbeitnehmern sicherstellenhttp://www.parlament.ch/d/suche/seiten/geschaefte.aspx?gesch_id=20133639